Disneyland

Disneyland on teemapuisto Kaliforniassa Anaheimissa sijaitsevassa Disneyland Resort -lomakeskuksessa. Sen omistaa ja sen toiminnasta vastaa The Walt Disney Company. Vuonna 1955 valmistunut Disneyland on Kalifornian suosituimpia turistikohteita. Disneyland sijaitsee Anaheimissa 43 kilometriä Los Angelesin keskustasta kaakkoon. Siellä käy päivittäin noin 60 000 ihmistä. Disneylandiin ryhdyttiin rakentamaan Star Wars -teemapuistoa huhtikuussa 2016. 5,7 hehtaarin laajuinen Star Wars -teemainen Galaxy’s Edge -alue avattiin vuonna 2019. Kalifornian Disneyland on alkuperäinen ja Walt Disneyn visioima paikka. Muita saman konseptin Disney-puistoja ovat Walt Disney World Floridassa, Tokio Disneyland, Hongkong Disneyland, Disneyland Paris Pariisin lähellä Marne-la-Valléessa sekä Disneyland Shanghai. Disneylandissa on erillaisia teema-alueita kuten Tomorrowland, Fantasyland, Adventureland, Frontierland ja Main Street USA. Tomorrowland on avaruusteemainen alue jossa on Autopia-autorata. Space Mountain -vuoristorata ja Buzz Lightyear Astro Blasters -interaktiivinen ajo. Fantasylandissa on mm. Sleepy Beauty Castle -satulinna, Peter Pan’s Flight, Mr Toad’s Wild Ride, Pinocchio- ja Alice In Wonderland -ajot. Adventurelandissa on Indiana Jones -teemainen vuoristorata, puumaja ja Pirates of the Caribbean- veneajelu. Frontierland on villi länsi -teemainen alue, jossa on muun muassa Big Thunder Railway -vuoristorata. Puistossa on myös Mikki Hiiri -teemainen lastenalue. New Orleans Square on alue, jossa on muun muassa Haunted Mansion -kummitusjuna. Toimittaja Niilo Tarvajärvi alkoi 1950-luvun lopulla kehittää Disneylandin suomalaiseksi vastineeksi Joulumaata. Joulumaa oli tarkoitus sijoittaa Rovaniemelle, ja hanketta varten perustettiin vuonna 1967 osakeyhtiö Joulumaa Oy. Hanke kaatui kuitenkin rahoitusvaikeuksiin, eikä Tarvajärvi välttynyt sen vuoksi myöskään henkilökohtaiselta konkurssilta. Rovaniemelle vuonna 1998 avattu Santapark oli vain kalpea aavistus alkuperäisestä Joulumaasta. Lähteet Aiheesta muualla Kuvia tai muita tiedostoja aiheesta Disneyland Wikimedia Commonsissa Disneylandin verkkosivut